Rygte: Samsung Galaxy S21 FE lanceres til januar – S22-serien muligvis udskudt

Ifølge et nyt rygte bliver den ventede Samsung Galaxy S21 FE lanceret til januar, den dårlige nyhed er dog, at Galaxy S22-serien måske bliver udskudt.

Samsung Galaxy S21 FE er lidt af et mysterie. Detaljer vedrørende telefonen er blevet lækket flere gange over de sidste måneder, men der er stadig intet officielt ord fra Samsung. Det var ellers blevet rygtet, at S21 FE ville blive introduceret engang i september eller oktober måned, men intet ser ud til at pege på dette længere.

Den primære grund til hvorfor Samsung ikke har lanceret S21 FE endnu, tyder på at være grundet den globale chipmangel.

Læs mere om S21 FE her: Samsung Galaxy S21 FE er lækket igen

Bliver introduktionen af Galaxy S22-serien udskudt?

Et rygte fra Sammobile hævder nu, at Galaxy S21 FE først præsenteres engang i januar – samme måned som Galaxy S22-serien er forventet en introduktion. Derfor spekuleres der på, hvorvidt Samsung måske udskyder lanceringen af flagskibs-serien til februar måned.

Udskydelsen forventes ikke at blive mere end en måneds tid, da lanceringen af Galaxy S22-serien næsten med garanti finder sted inden Mobile World Congress 2022, den 28. februar.

Dette er indtil videre kun rygter, så de skal selvfølgelig tages med et gran salt.

Læs også: Lenovo arbejder på håndholdt Android konsol: Legion Play

Rygte: Samsung Galaxy S21 FE lanceres til januar – S22-serien muligvis udskudt