Samsung Galaxy S22-serien er afsløret på formodede billeder

Formodede billeder af Samsung Galaxy S22-serien er dukket op på nettet, som afslører designet.

Rygtet stammer fra OnLeaks på Twitter, som fremviser billeder af Galaxy S22 og Galaxy S22+. Hvade man gået og håbet på et markant anderledes design, ser det desværre ud til, at man bliver skuffet. Designet er nemlig stort set det samme som Galaxy S21 og S21+.

Dimensionerne er dog ændret en smule, så Galaxy S22 måler 146 x 70,5 x 7,6 mm, hvilket er mindre end Galaxy S21. Galaxy S21 måler 151,7 x 71,2 x 7,9 mm. Derved siges skærmen også at blive en anelse mindre på Galaxy S22, som forventes at have en 6,06″ skærm, modsat 6,2″ på S21.

Galaxy S22+ er ligeledes også mindre, med målene 157,4 x 75,8 x 7,6 mm. Skærmen bliver her også en anelse mindre, på omtrent 6,55″, kontra 6,7″ på S21+.

S22 Ultra byder på et markant anderledes design

Tager vi et kig på S22 Ultra, tyder de lækkede billeder på, at der sker lidt større ændringer i designet. Kamera-modulet på bagsiden ser markant anderledes ud og i bunden af telefonen er der er port til en S-pen. Skærmen på S22 Ultra siges at være en lille smule mindre, men den er til gengæld curved i hver side. Se billederne her.
Spørgsmålet er om Samsung dropper Galaxy Note-serien fremover, til fordel for Galaxy S Ultra-serien?

Alle modeller i S22-serien (i Europa) forventes at blive udstyret med Samsung Exynos 2200 chip udviklet i samarbejde med AMD. Chippen skulle byde på markant forbedret grafik-ydelse.

Samsung Galaxy S22-serien forventes at blive præsenteret i januar 2022 – dette er dog ikke blevet bekræftet af Samsung.

And, in order to wrap up my #Samsung #GalaxyS22 Series run, here comes your very first and early look at the vanilla #GalaxyS22! (360° video + stunning 5K renders + dimensions)

On behalf of @ZoutonUS -> https://t.co/YXsk4j4izZ pic.twitter.com/0064eArcSh
— Steve H.McFly (@OnLeaks) September 25, 2021

Sooo… Here comes your very first and early look at the #Samsung #GalaxyS22Ultra and its quite "unique" rear camera housing design! (360° video + stunning 5K renders + dimensions)

On behalf of @digitindia -> https://t.co/vBGM3WJfru pic.twitter.com/YDqfFrVGLW
— Steve H.McFly (@OnLeaks) September 24, 2021

Læs også: Microsoft introducerer Surface Laptop Studio og Surface Pro 8

Samsung Galaxy S22-serien er afsløret på formodede billeder