Rygte: Samsung Galaxy S22-serien får mindre skærme

Ifølge et nyt rygte, får Samsung Galaxy S22-serien muligvis mindre skærme, sammenlignet med S21-serien.

Samsung ser altså ud til til at gå imod trenden, hvor de i stedet vil formindske skærmene på S22-serien næste år.
Rygtet der stammer fra Twitter, har ligeledes også fremlagt størrelsen på skærmene. De ser således ud:

Galaxy S22 formindskes til 6.06″ vs. 6.2″ på S21

Galaxy S22+ skrumpes til 6.55″ vs. 6.7″ på S21+

Galaxy S22 Ultra bliver kun en anelse mindre på 6.81″ vs. 6.9″ på S21 Ultra

Samme rygte nævner også, at det kun er Samsung Galaxy S22 Ultra som bliver udstyret med en strømeffektiv LTPO (low-temperature polycrystalline oxide) skærm. S22 og S22+ må derfor muligvis “nøjes” med en AMOLED-skærm.

Andre rygter om S22-serien peger også på, at Samsung helt dropper glas på bagsiden, med undtagelse af S22 Ultra. Galaxy S20 FE, Note 20 og dette års Galaxy S21 er allerede udstyret med en bagside i plastik, eller hvad Samsung kalder “glastic”. Dette materiale skulle føles mere premium, sammenlignet med traditionel plastik. Hvis rygtet taler sandt, vil Samsung bruge plastik på bagsiden på både S22 og S22+, med en “splinterny behandlingsteknologi”.

Rygterne er ikke bekræftet på nogen måder endnu, så de skal selvfølgelig tages med et gran salt.

Læs også: Android 12 Beta slår rekord: Mest downloadede beta i Androids historie

Rygte: Samsung Galaxy S22-serien får mindre skærme