Samsung Galaxy S22-serien får 65W hurtigladning

Ny dokumentation peger på, at Samsung arbejder på at bringe 65W hurtigladning til Galaxy S22-serien.

Samsung Galaxy S22-serie ser endelig ud til at får markant hurtigere opladning.
Indtil videre har Samsung-smartphones toppet ved 25W opladning, hvilket langtfra er det hurtigste på markedet. Til sammenligning, var OnePlus klar med lynhurtig 65W opladning sidste år med OnePlus 8T, og Xiaomi kunne prale med endnu hurtigere 120W opladning i Mi 10 Ultra. Bagsiden ved så hurtig opladning er den ekstremt høje varmeudvikling.

Den koreanske tech-gigant ser dog ud køre den sikre vej, da etersom de arbejder på en 65W oplader med understøttelse af USB Power Delivery og PPS (Programmable Power Supply). Opladeren har desuden mulighed for at oplade ved flere forskellige hastigheder: 15W, 45W og 65W. Dette er med til at skåne batteriet.
65 watt opladeren fra Samsung har tidligere været rygtet, men nu har vi altså skriftlig dokumentation på enheden.

Kilde: UL (Demko)

Selvom denne 65W oplader bliver en realitet, skal man nok ud og købe den separat, da der ikke fulgte nogen oplader med i æsken ved Samsung Galaxy S21-serien.

Samsung Galaxy S22-serien forventes at blive lanceret i starten af 2022, muligvis i januar.

Læs også: Rygte: Apple lancerer AirPods 3 i september

Samsung Galaxy S22-serien får 65W hurtigladning