Samsung Galaxy S22 og S22+ får opgraderede kameraer

Samsung Galaxy S22 og S22+ får ifølge et nyt rygte opgraderede kameraer, hvor det primære kamera er på 50 megapixels.

Vi nærmer os lanceringen af Galaxy S22-serien, som efter sigende bliver engang i februar måned 2022. Nye informationer omkring kameraerne i S22 og S22+ er dog dukket op på Twitter.

Ny 50MP primær sensor

Ifølge Ice universe får telefonerne et nyt kamera-setup, bestående af to nye linser. Den primære sensor bliver en 50MP, med 1,0 µm pixels og en f/1,8 blændeåbning. Denne sensor siges at være den nye ISOCELL GN5 sensor fra Samsung.

Telefotokameraet i S22/S22+ skifter fra den nuværende 64MP “lossless” digitale zoom, til en mere traditionel optisk zoom med 3x forstørrelse. Dette vil være en 10MP-sensor med 1,0µm pixels og f/2.4 blænde i et 1/3,94″ optisk format.

Til sidst har vi et 12MP ultravide-kamera med 1,4 µm pixels og en f/2,2 blændeåbning. Denne sensor ser mere eller mindre ud til at være identisk med sensoren i S21-serien. Front-kameraet vil også være det samme som på S21/S21+, hvilket en 10MP-sensor (1/3.24”, 1.22µm) med en f/2.2-blænde.

Samsung Galaxy S22 Ultra får en mindre kamera-opgradering

Kameraerne i Galaxy S22 Ultra er allerede blev beskrevet i et tidligere læk. Læs mere om dette her: Billeder af Samsung Galaxy S22 Ultra er blevet lækket.
Kort opsummeret, vil den primære sensor være på 108MP, ligesom S21 Ultra, men sensoren vil dog være forbedret. Derudover er der en 12MP ultrawide-sensor, en 10MP 10x periskop-kamera og en 10MP 3x telefoto-kamera. Det ser altså ikke ud til at S22 Ultra får den helt store kamera-opgradering, som man måske havde håbet på.

三星S22（6.06英寸）和S22+（6.55英寸）相机参数：
主摄：50MP 1/1.57 1um F1.8
长焦：3X 10MP 1/3.94 1um F2.4
超广角：12MP 1/2.55" 1.4um F2.2
前摄：10MP 1/3.24" 1.22um F2.2
— Ice Universe (@UniverseIce) November 29, 2021

Samsung Galaxy S22 og S22+ bliver mindre end forgængeren

Tidligere rygter har peget på at de to kommende telefoner fra Samsung bliver lidt mindre end S21 og S21+. Galaxy S22 siges at have en skærm på 6,06″, hvor S22+ får en skærm på 6,55″.

Samsung Galaxy S22-serien siges at blive præsenteret under et Unpacked-event den 8. februar 2022.

Rygterne skal selvfølgelig tages med et gran salt.

Læs også: Flere detaljer om OnePlus 10 Pro er blevet lækket

Samsung Galaxy S22 og S22+ får opgraderede kameraer